google/wiki40b huggingface dataset:
Dolní Cazov

Dejiny

Prvá zmienka o osade pochádza z roku 1735. Názov vznikol pravdepodobne z českého mena Čížov.
V roku 1875 dal vystavať roľník Franz Xaver Gaier na križovatke ciest do Strážneho, Radvanovíc, Mlaky a Bischofsreutu kaplnku s oltárom Nanebevzatia Panny Márie. Kaplnka mala pôdorys tvaru osemuholníka, ktorého päť stien bolo úplne vymurovaných, zostávajúce tri zaberal z väčšej časti okrúhly vstupný oblúk dverí a dve bočné okná, ktoré mali v guľatom hornom oblúku farebné výplne. Obe horné polovice vchodových dverí sa skladali z prostej latkovej mreže, aby vzduch mohol volne prenikať von i dovnútra. Do prednej strany osemuholníka bol vstavaný oltár s oltárnym stolom a stupňami k nemu.
V roku 1910 v Dolnom Cazove stálo 24 domov so 171 obyvateľmi (všetci nemeckej národnosti), v roku 1929, 25 domov so 152 obyvateľmi. Od roku 1923 sa oficiálne namiesto nemeckého názvu Zassau používalo meno Cazov. Po 2. svetovej vojne a po vysídlení nemeckých obyvateľov bol Dolný Cazov ešte krátko obývaný. V roku 1951 vyrástla pozdĺž štátnej hranice železná opona, osadníci boli vysťahovaní a dedina rozborená. Dňa 31. mája 1955, dorazila na miesto kolóna automobilov a muži, ktorí v nich prišli, vyložili dovezený náklad sudov s benzínom. Poliali ním kaplnku i dovtedy stojace sedliacke domy okolo a všetko zapálili.

Súčasnosť

Bývalú osadu dnes pripomínajú iba základy domov, kamenné múriky a ovocné stromy. Na území Dolného a susedného Horného Cazova sa od 50. do 90. rokov 20. storočia veľmi výrazne zvýšil podiel lesných porastov (z 11% na 52%). Na počiatku 50. rokov (pred násilným vysídlením a vybudovaním železnej opony) tvorili obhospodarované pozemky temer 87% výmery týchto obcí. Tieto plochy tvorila z 36% (296,5 ha) orná pôda, 37% (293,1 ha) lúky, 14% (115 ha) pastviny, 2% (12,3 ha) tvorila zastavaná plocha. V súčasnosti sa hospodári iba na približne 16% celého územia (pozemky sú využívané predovšetkým ako pastviny, v menšej miere ako lúky). V priestore Dolného Cazova sa vyskytujú početné zvlášť chránené a významné druhy rastlín - napr. prilbica modrá, bielokvet močiarny, vstavačovec Fuchsov, vstavačovec májový pravý, arnika horská či všeliek hojivý.
Saint-Front-d’Alemps

Poloha

Obec má rozlohu 19,02 km². Najvyšší bod je položený 221 m n. m. a najnižší bod 128 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štruktúra (usporiadanie entít)

Štruktúra (z lat.) je usporiadanie entít a ich väzieb v nejakej inej entite (v istom celku alebo procese). Štruktúra je spôsob vzájomného pospájania základných prvkov.
Na štruktúre nejakej veci alebo procesu možno študovať jej momentálny prierez, jej genetickú a dynamickú dominantu a jej nevyhnutné externé súvislosti.
Podľa V. Černíka je to usporiadanosť vzťahov.
Cassirerova predstava o štruktúre… mala...veľmi statický, gestaltistický charakter; chýbalo jej aj pochopenie sociálnej povahy komunikácie a nerozlučnosti spojenia mytologického symbolického jazyka so spoločenskou komunikáciou.
Michal Lipsicz

Životopis

Narodil sa v Mosonmagyaróvári. Do jezuitskej rehole vstúpil v roku 1720, vysokoškolské štúdiá absolvoval vo Viedni a Grazi, získal doktorát filozofie i teológie. Spočiatku vyučoval na gymnáziách v Győri a Kluži, potom bol profesorom na univerzite v Košiciach (1737 – 1741), resp. v Trnave ( 1742– 1745, 1748– 1749), prednášal matematiku, fyziku, filozofiu a teológiu. Neskôr sa venoval najmä výuke teológie na rôznych jezuitských školách (Eger, Budín, Záhreb, Šopron, Győr) a bol kazateľom v Šoproni. Zomrel ako prefekt a riaditeľ konviktu v Győri. 
Publikačne najplodnejšie bolo jeho pôsobenie v Košiciach, vtedy vydal svoju algebru – prvú učebnicu tohto predmetu na Slovensku aj v Uhorsku (Košice 1738), filozoficko-fyzikálnu rozpravu Statica… a ďalšiu astronomicko-kozmologickú prácu. Bol prvým autorom na Slovensku, ktorý sa na pôde neoscholastiky venoval aj Descartovmu a Newtonovmu učeniu. Kým v otázkach kinematiky, zväčša aj dynamiky, sa prikláňal k Newtonovi, gravitáciu vysvetľoval v súlade s Descartom ako tlak čiastočiek éteru. V svojej astronomickej práci už jednoznačne zamietal Ptolemaiov systém, Kopernikov však prijíma len ako hypotézu a prikláňa sa ku „kompromisu“ Tycha Braheho.
Étobon

Poloha

Obec má rozlohu 12,26 km². Najvyšší bod je položený 585 m n. m. a najnižší bod 343 m n. m.

Obyvateľstvo

Počet obyvateľov obce je 301 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mudejarská architektúra v Aragónsku

Charakteristika

Na zoznam svetového dedičstva boli v roku 1986 pôvodne zapísané štyri kostoly pod názvom Architecture mudéjare de Teruel. V 90. rokoch obyvatelia Zaragozy upozornili na fakt, že významné pamiatky mudejarskej architektúry sa nachádzajú aj inde. V roku 2001 bolo pod rovnaké evidenčné číslo (t. j. 378) s novým názvom Mudéjar of Aragon zaradených ešte niekoľko ďalších pamiatok. Pri tejto príležitosti bolo zmenené i pomenovanie týchto pamiatok na súčasný názov.
Celkovo 10 pamiatok sa nachádza v mestách Teruel, Calatayud, Cervera de la Cañada, Tobed a Zaragoza.
Brimin Kiprop Kipruto

Osaka 2007

Kipruto vyhral časom 8:13:82 Ezekiel Kemboi bol druhý s časom 8:16:94 a tretí skončil Richard Kipkemboi Matelong s časom 8:17:59.

Peking 2008

Na Letných olympijských hrách 2008 v Pekingu získal jednu zlatú medailu. Vyhral v disciplíne 3000 m steeplechase časom 8:10,34 min, čo bolo jeho vtedajšie osobné maximum. Pred druhým Francúzom Mahiedinem Mekhissim-Benabbadom mal náskok 15 stotín sekundy.
STS-91

Prípravy na štart

Orbiter Discovery sa 7. augusta 1997 presunul do hangáru OPF-2 (Orbiter Processing Facility), kde prebehlo jeho odstrojenie po predchádzajúcej misii STS-85 (odmontovanie motorov SSME a hydraulických čerpadiel APU). 30. októbra sa Discovery premiestnil do hangáru OPF-2, kde pokračovali jeho prípravy na let. 27. apríla 1998 sa tento orbiter presunul do haly VAB (Vehicle Assembly Building), aby mohol byť pripojený k zostave skladajúcej sa z nádrže ET (External Tank) a štartovacích motorov SRB (Solid Rocket Booster). 2. mája sa celá zostava presunula na rampu 39-A, kde sa o šesť dní neskôr uskutočnila skúška odpočítavania.
30. mája, krátko pred začiatkom vlastného odpočítavania, však došlo k zlyhaniu hlavného palubného počítača na Mire. K prerušeniu predštartovných príprav však nedošlo napriek tomu, že ak by sa nepodarilo normálnu činnosť počítača obnoviť, stanica nemohla zaujať dokonale stabilnú polohu a raketoplán by sa s ňou nemohol spojiť. 1. júna sa podarilo obnoviť normálny stav stanice, takže raketoplán mohol vyštartovať podľa plánu 2. júna 1998 v čase 22:06:24 UT.

Priebeh letu

Po normálnom priebehu vzletu bol Discovery v čase 22:15 UT navedený na suborbitálnu dráhu. Krátko po bezproblémovom navedení na orbitu sa vyskytla porucha na anténe pre pásmo Kᵤ. Porucha nedovoľovala prenos televízneho signálu na Zem cez družice TDRS. 3. júna sa posádka pokúsila anténu opraviť, ale neúspešne. Pretože však anténa pre pásmo S pracovala bez problémov, stíhanie stanice pokračovalo ďalej podľa predpokladov.
4. júna v čase 16:58 UT sa Discovery spojil so stanicou Mir. Pri stretnutí posádok odovzdal vtedajší veliteľ posádky Miru Musabajev veliteľovi raketoplánu symbolický kľúč, ktorý mal byť dopravený na budúcu stanicu ISS, ktorá je v istom zmysle pokračovaním Miru. Astronauti zahájili prekladanie nákladu z raketoplánu na Mir a výsledky experimentov z Miru na palubu raketoplánu. Zároveň pokračovali v pokusoch o opravu Kᵤ antény.
6. júna sa uskutočnil pokus o nájdenie presného miesta netesnosti v module Spektr. Spektr stratil hermetickosť pri zrážke s kozmickou loďou Progress. Astronauti napustili do modulu 6 kg fosforeskujúceho plynu, zmesi acetónu a bifenylu. Miesto netesnosti sa napriek tomu nepodarilo nájsť.
Počas štyroch dní prekladania nákladu si raketoplán s Mirom medzi sebou vymenili približne 2 tony nákladu. 7. júna sa konala posledná záverečná spoločná tlačová konferencia. Nasledujúceho dňa sa posádky rozlúčili prebehlo oddelenie raketoplánu od stanice. Raketoplán sa však od stanice nevzdialil, ale letel s ním vo formácii vo vzdialenosti približne 75 metrov. Posádka Miru zatiaľ opäť napustila Spektr fluroescenčným plynom a posádka Discovery sa pokúšala nájsť miesto jeho úniku. Ani tento pokus však nebol úspešný. Napokon v čase 17:27 UT vykonal raketoplán separačný manéver a od stanice sa vzdialil.
Zvyšok letu bol venovaný prípravám na pristátie, ako aj experimentom. Discovery pristál na dráhe Kennedyho vesmírneho strediska 12. júna 1998 v čase 18:00 UT. Hlavný podvozok dosadol na dráhu v čase 18:00:21 UT, predný o päť sekúnd neskôr. Stroj sa zastavil v čase 18:01:26 UT.
Saint-Puy

Poloha

Obec má rozlohu 36,88 km². Najvyšší bod je položený 220 m n. m. a najnižší bod 87 m n. m.

Obyvateľstvo

Počet obyvateľov obce je 586 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lettrizmus

Lettrizmus (fr. lettre - písmeno) bolo avantgardné umelecké a kultúrne hnutie najmä v 50./60. rokoch 20. storočia (pôvodne vo Francúzsku 1945/1946 - 1958). Pôvodne išlo o smer v poézii, neskôr sa preniesol do výtvarného umenia, architektúry, filmu a podobne.
Vo výtvarnom umení sa v minulosti pod týmto pojmom chápalo aj všeobecne širokospektrálne použitie textu a písma vo výtvarnom umení. Neskôr sa lingvistické prejavy v konceptuálnom a neokonceptuálnom umení označujú ako konceptuálny text.

Výtvarné umenie

Lettrizmus je výtvarná tendencia, ktorá vznikla v prvej polovici 20. storočia vo Francúzsku. Základom tejto tendencie je používanie písmen v rozličných kompozíciách a kontextoch na dosiahnutie estetického a obsahového účinku.
Na Slovensku sa lettrizmus objavuje v 60-tych rokoch koncepčne ako osobitá forma výtvarného prejavu v tvorbe Miloša Urbáska, Milana Adamčiaka, Eduarda Ovčáčka. V posledných rokoch sa v zložitých sémantických a morfologických východiskách text objavuje v tvorbe Márie Balážovej. Jej polohy teoretici označujú ako postlettrizmus.
Numinosum

Numinosum (lat.) je špecifická (na iné neredukovateľná) forma prežívania transcendentna tvorená zážitkami prevyšovania niečím celkom iným, bázne a nevysvetliteľnosti, pričom v nej môžu prevládať buď nemanipulatívne významové útvary (vtedy ide skôr o náboženstvo) alebo manipulatívne významové útvary (vtedy ide skôr o mágiu). Ostré odlíšenie tu však nie je možné. Pojem numinózna závisí od kategórií, ktoré intervenujú v priebehu tvorby tohto pojmu. Azda najznámejší pojem numinózna vypracoval nemecký teológ a filozof náboženstva Rudolf Otto v diele Sväto z (1917), kde podáva teistickú interpretáciu numinózna ako zážitku prevyšovania mocou vychádzajúcou z božského.
Anna Bubeníková

Kariéra

Pôsobila ako odborná asistentka na Katedre hospodárskej politiky vtedajšej Vysokej školy ekonomickej v Bratislave v rokoch 1985 až 1992. V rokoch 1992 až 1994 pracovala ako pedagogický pracovník Obchodnej akadémie Bratislava. V roku 1994 nastúpila na miesto odbornej referentky sekcie výkonu práv akcionára vo Fonde národného majetku SR. V rokoch 1998 až 2006 pracovala ako riaditeľka sekcie zakladateľských činností a výkonu práv akcionára a členka výkonného výboru.
V období vlády Roberta Fica bola v NR SR na návrh poslancov za SDKÚ-DS zvolená za predsedníčku dozornej rady FNM. V roku 2010 ju vláda menovala do funkcie predsedníčky výkonného výboru fondu. Počas svojho kariéry pôsobia vo viacerých dozorných radách vrátane týchto spoločností: Burza cenných papierov v Bratislave, VÚB, a. s., VSŽ, a. s., Slovenské elektrárne, a. s. a iných. V dozornej rade VSŽ bola podľa Jaroslava Haščáka spolu s ním asi rok, taktiež v dozornej rade firmy PPC vlastnenou vtedy už skupinou PENTA, stretli sa aj na pôde Fondu.
Saint-Tropez

Poloha

Obec má rozlohu 11,18 km². Najvyšší bod je položený 115 m n. m. a najnižší bod 0 m n. m.

Obyvateľstvo

Počet obyvateľov obce je 4 499 (2011).
Nasledujúci graf zobrazuje vývoj počtu obyvateľov v obci.
Zdroje: INSEE

Ekonomika

V meste je dôležitá turistika, kúpeľníctvo, rybolov, módny priemysel, poľnohospodársky a potravinársky. Takisto námorná doprava a obchod s realitami.
AC+

História skupiny

Pôvodný základ skupiny AC+ vznikol ešte v roku 1982. V kapele, ktorá mala pôvodne názov Termix hrali Juraj Trebuľa (spev, klávesy, kapelník), Vlado Novák (gitary), Ľubomír Vícen (basgitara) a Milan Ocharovich (bicie). V roku 1984 si táto zostava zmenila názov na AC+. Ku kapele sa v tom čase pridal básnik a textár Miroslav "Moddivari" Dávid, ktorý sa zároveň AC+ stal aj ich organizačným vedúcim a neskôr manažérom a bol pri jej úspechoch ďalších takmer 30 rokov. Prvé úspechy skupina dosiahla na Hudobnom festivale mladých v Bojniciach v tom roku 1984, po ktorom bola, v tom istom roku 1984, vyrobená prvá oficiálna štúdiová nahrávka AC+ „Slnečné okuliare“.,v štúdiu Slovenského rozhlasu, tento song možno počuť v slovenskom éteri dodnes.(Predtým však už kapela nahrala pod dohľadom maestra Jara Filipa, niekoľko pesničiek v Opuse na Jakubovom nám. v Bratislave.) 
V roku 1986 sa skupina umiestnila päťkrát na prvom mieste televíznej hitparády 5×P so skladbou „Klára“ (Na ulici stála, volala sa Klára) a v tomto roku ju aj celkovo suverénne vyhrala. V poloprofesionálnych podmienkach kapela nahrala dva albumy: Šok (1984) a Úschovňa batožin (1986).
Medzi rokmi 1987-1989 skupina AC+ absolvovala veľké množstvo koncertov po vtedajšom Československu ako i v zahraničí (Poľsko, NDR). V tomto období kapele vyšlo viacero známych hitov: „Nemusíš sa tieňov báť“, „Slnko letí“(s textom od básnika Andrijan Turan), „Stále mi uniká“, „Na lásku nám stačí mono“, „Noc bez teba“, „Peniaze“, "Sólo pre nezvestných", či „Po nociach sa túlam“. Skupina v roku 1988 nahrala v Opuse svoj prvý oficiálny a tým debutový album Nemusíš sa tieňov báť
Tento kapela vydala až po Nežnej revolúcii (z originálnej vinylovej edície sa predalo takmer 13 000 kusov), v roku 1997 kapela vydala album 11 vecí - Gratex International, CD. V roku 2007 sa skupina AC+ pokúsila o návrat na slovenskú hudobnú scénu, v roku 2008 vydala vlastným nákladom album Charašóendverygút, CD, ale okrem darčekových kusov, iba na stiahnutie z internetu, v roku 2010 album Sex, Maľibu a Rokenroľ - Závodský, CD, v roku 2012 album AC+ 2012 - Opus, CD a v tom istom roku 2012  AC+ Best of - Opus MKZZ05412, CD
Galina Čisťakovová

Významné úspechy

Je držiteľkou svetového rekordu v skoku do diaľky - 7.52 m, ktorý dosiahla ako reprezentantka ZSSR v roku 1988. V tom istom roku získala na olympijských hrách v Soule bronzovú medailu. 
V roku 1996 sa zúčastnila Olympijských hier v Atlante v disciplínach skok do diaľky a trojskok. 
V týchto disciplínach utvorila v roku 2001 dva slovenské rekordy ako športová veteránka (ženy medzi 35 a 39 rokov), v Banskej Bystrici v skoku do dialky s výkonom 613 cm a v Aténach v trojskoku s výkonom 14,02 m.

Rodina

Je vydatá za Alexandra Beskrovného, známého trojskokana. Žijú na Slovensku.
Chloral

Výroba

Priemyselne sa vyrába pomocou chlorácie acetaldehydu alebo etanolu. Ako katalyzátor sa pri tejto reakcii zvykne používať chlorid antimonitý

H₃CCHO + 3 Cl₂ + H₂O → Cl₃CCH(OH)₂ + 3 HCl

4 Cl₂ + C₂H₅OH + H₂O → Cl₃CCH(OH)₂ + 5 HCl

Kedže týmito reakciami vzniká chloralhydrát nie chloral je potrebné ho ešte dehydratovať, čo sa robí pomocou koncentrovanej kyseliny sírovej. Predtým sa však ešte musí vzniknutý chloralhydrát oddeliť od zmesi reakčných produktov pomocou destilácie. Po jeho oddestilovaní sa zmieša s kyselinou sírovou, ktorá z neho odštiepy vodu a tá sa dá od takto vzniknutého chloralu oddeliť spolu s kyselinou sírovou ako ťažšia vrstva. Oddelený chloral sa následne dá oddeliť frakčnou destiláciou.

Cl₃CCH(OH)₂ → Cl₃CCHO + H₂O

Bezpečnosť

Chloral a chloralhydrát majú také isté fyziologické účinky, pretože chloral po vstupe do tela okamžite hydratuje a vzniká chloralhydrát. Aj keď ani jedna z týchto látok nepredstavuje v malých množstvách nebezpečentvo, bolo zistené, že LC₅₀ pre štvorhodinové vystavenie sa výparom je 440 mg/m³.
Les Loges (Haute-Marne)

Poloha

Obec má rozlohu 10,79 km². Najvyšší bod je položený 372 m n. m. a najnižší bod 262 m n. m.

Obyvateľstvo

Počet obyvateľov obce je 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gabriele Amorth

Publikácie

Amorth je autorom dvoch špecifických kníh o exorcizme. Tieto publikácie boli prvé verejné dokumenty popisujúce tento predmet. Dve knihy Exorcista rozpráva a Exorcista: Viac príbehov nie sú oficiálnymi rímskokatolíckymi dokumentmi, ale skôr svedeckou výpoveďou a osobnou skúsenosťou.
Carnières (Nord)

Poloha

Obec má rozlohu 8,13 km². Najvyšší bod je položený 104 m n. m. a najnižší bod 58 m n. m.

Obyvateľstvo

Počet obyvateľov obce je 1 077 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sacha Hatala

Štúdium

V detstve sa venovala hre na klavír, avšak napokon sa rozhodla pre operný spev. Štúdium absolvovala na bratislavskej VŠMU a v roku 1997 v ňom pokračovala na Conservatoire national supérieur de musique v Paríži, kde o štyri roky získala diplom.

Pôsobenie

Účinkovala na operných scenách Francúzska (Opéra National de Paris - Paríž, Lyon, Rennes), Slovenska (SND), Švajčiarska (Lausanne), Španielska (Vigo), Čile (Santiago), Alžírska (Alžír) a inde. Spieva mezzosopránové i altové roly.
Lusignan (Vienne)

Poloha

Obec má rozlohu 37,82 km². Najvyšší bod je položený 159 m n. m. a najnižší bod 99 m n. m.

Obyvateľstvo

Počet obyvateľov obce je 2 618 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boeing Insitu RQ-21 Blackjack

Konštrukcia

Každý RQ-21 Blackjack pozostáva z 5 lietadiel a 2 pozemných systémov. Lietadlá môžu operovať v dosahu 102 km od pozemnej riadiacej stanice. RQ-21 Blackjack majú modulárnu architektúru, čím sa skracuje čas ich prípravy pred vzletom. Samotný dron má dĺžku 2,5 m a rozpätie krídel 4,9 m. 
RQ-21 Blackjack je vybavený motorom s elektronickým riadením vstrekovania paliva s výkonom 8 koní, ktorý poháňa dvojlistovú vrtuľu. Výrobca uvádza letovú vytrvalosť 16 hodín, niektoré zdroje však hovoria, že stroj vydrží vo vzduchu až 24 hodín. Maximálna rýchlosť letu dronu je 166 km/h, väčšinou však letí cestovnou rýchlosťou 111 km/h. S užitočným zaťažením 17,7 kg dokáže dron lietať vo výške viac ako 6 096 m.
Lietadlá sú uspôsobené na operovanie z paluby lode, pričom vzlet zabezpečuje katapultovacie zariadenie a pristátie sa realizuje pomocou špeciálneho záchytného zariadenia.
Základné vybavenie dronov pozostáva z nočnej a dennej kamery, ktorá dokáže vyhotoviť snímky s vysokým rozlíšením z výšky až 2 400 m. K ďalšiemu vybaveniu patrí zariadenie na komunikačný prenos a prijímače automatického identifikačného systému lodnej dopravy.

Nasadenie

V apríli 2014 bola prvá verzia systému RQ-21 Blackjack Block 1 nasadená v Afganistane, kde plnila misie zamerané na signálne spravodajstvo. Počas tohto nasadenia uskutočnili tieto stroje 120 letov zahŕňajúcich takmer 1000 letových hodín.
Venterol (Alpes-de-Haute-Provence)

Poloha

Venterol má rozlohu 22,75 km². Najvyšší bod je položený 1 562 m n. m. a najnižší bod 595 m n. m.

Obyvateľstvo

Venterol má 249 obyvateľov (2009).
Graf vývoja obyvateľstva:
Zdroje: INSEE
Elán (časopis)

Elán bol jeden z najvýznamnejších a najvplyvnejších kultúrnych a spoločenských časopisov počas prvej Česko‐slovenskej republiky a prvej Slovenskej republiky.
Časopis Elán bol reprezentačný literárny a umelecký mesačník, ktorý združoval všetkých literárnych a umeleckých pracovníkov. Vychádzal v náklade 2600 exemplárov. Poslaním časopisu bolo propagovať slovenskú literatúru doma i v zahraničí, umelecká výchova a zvyšovanie kultúrnej úrovne. Okrem poézie a prózy uverejňoval štúdie z literárnej teórie a histrórie, literárno - kritické príspevky. Elán sledoval aj otázky vedeckého života. Slovenskú literatúru a umenie zapájal do inonárodných súvislostí a naopak.
Vznikol v roku 1930, založil a redigoval ho slovenský básnik, vitalista, Janko Smrek. Počas svojej existencie uverejnil veľké množstvo významných článkov, ktoré hýbali slovenských kultúrnym životom. Smrek publikoval prvotiny nastupujúcej slovenskej kultúrnej elity, ktoré potom následne vydával v pražskom vydavateľstve Ladislava Mazáča ako Edíciu mladých slovenských autorov. Robil to na pomerne širokej programovej základni a často konvergentne s pokrokovými prúdmi v slovenskom medzivojnovom kultúrnom a politickom dianí. Pri Eláne vznikla aj tzv. Komorná knižnicu Elánu. Elán bol zakázaný v roku 1947 počas nástupu komunistickej totality ako nepohodlný, pokrokový časopis. Jeho editorovi Jankovi Smrekovi bolo až do odmäku v šesťdesiatych rokoch 20. storočia zakázané (okrem tvorby pre deti) publikovať.
La Chapelle-près-Sées

Poloha

Obec má rozlohu 9,95 km². Najvyšší bod je položený 260 m n. m. a najnižší bod 168 m n. m.

Obyvateľstvo

Počet obyvateľov obce je 460 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kunka červenobruchá

Opis

Je to charakteristický nížinný druh žaby. Žije do 250 m n. m., výnimočne do 400 m n. m. Zimuje mimo vodné prostredie pod kameňmi, v koreňoch a pod. Od apríla do mája sa pári.
Je veľká 4,5 až 5 cm. Má plochý tvar. Vrchná časť tela má tmavosivú až čiernu farbu a je posiata zaoblenými bradavicami s čiernymi škvrnami. Niektoré jedince sa vo vegetácii kamuflujú aj zeleným sfarbením a škvrnami. Bruško je oranžové prípadne červené s veľkými čiernymi škvrnami s početnými malými bielymi bodkami.

Rozšírenie

Areál rozšírenia je smerom od západného Nemecka po pohorie Ural. Severne od Fínskeho zálivu po Veľký Kaukaz.

Správanie

Je aktívna najmä počas dňa, keď sa zdržiava vo vode a loví hmyz. Ak je v noci vysoká vlhkosť tak loví aj na súši. Od októbra do apríla hibernuje v blate. Pri ohrození sa ohne a vystaví sfarbené bruško (nem. unken reflex). Aj napriek tomuto správaniu a toxickej pokožke je potravou pre viacerých predátorov.
Samce vábia samice za súmraku. Rozmnožujú sa od mája do septembra. Kladie cca 300 vajec z ktorých sa do jesene stanú žubrienky. Dospieva po troch rokoch, dožíva sa dvanástich.
Eustyoché

Eustyoché alebo Eustyocha (starogr. Ευστυόχη – Eustyoché) je v gréckej mytológii matka Mega z Élidy. 
Podľa antického autora Hygina, Eustyoché bola matkou Mega, účastníka trójskej vojny. Jej syn priviedol z Élidy k brehom Tróje vojsko na štyridsiatich lodiach. V antickom diele Dictys Cretensis (Kréťan Diktis), Meges umiera v trójskej vojne. Apollodoros z Atén však uvádza, že zomrel počas návratu z Tróje, keď stroskotal pri eubójskom myse Kaféreus.
Charrais

Poloha

Obec má rozlohu 14,63 km². Najvyšší bod je položený 137 m n. m. a najnižší bod 98 m n. m.

Obyvateľstvo

Počet obyvateľov obce je 978 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Landévennec

Poloha

Obec má rozlohu 13,83 km². Najvyšší bod je položený 116 m n. m. a najnižší bod 0 m n. m.

Obyvateľstvo

Počet obyvateľov obce je 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kniha proroka Malachiáša

Kniha proroka Malachiáša alebo Malachiáš (skratka Mal) je kniha Starého zákona. Autorom je neznámy prorok označený ako „posol“ (hebr. malaki), neskôr sa tento titul začal používať ako meno. Zaraďuje sa medzi prorocké knihy - medzi malých prorokov.
Vnútorná sluchová žila

Vnútorná sluchová žila (lat. vena auditiva interna) je jedna z bludiskových žíl. Prebieha cez vnútorný vzduchovod (meatus acusticus internus) a otvára sa do dolného skalného splavu (sinus petrosus inferior).
Terdeghem

Poloha

Obec má rozlohu 8,82 km². Najvyšší bod je položený 80 m n. m. a najnižší bod 19 m n. m.

Obyvateľstvo

Počet obyvateľov obce je 542 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vallon-en-Sully

Poloha

Vallon-en-Sully má rozlohu 38,02 km². Najvyšší bod je položený 280 m n. m. a najnižší bod 167 m n. m.

Obyvateľstvo

Vallon-en-Sully má 1 693 obyvateľov (2009).
Graf vývoja obyvateľstva:
Zdroje: INSEE